《促妆钟》
宋代·马之纯

禁鼓城头报五更，景阳楼上打钟声。
只疑仿佛天将晓，不省徘徊月尚明。
闪闪青灯星户缀，松松绿鬓雾窗横。
蜂黄蝶粉都描得，那有鸦儿画不成。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。